पुलिस कमिश्नर आज करेंगे 12 थानों की जनसुनवाई
जोधपुर| पुलिसकार्य प्रणाली को पारदर्शी एवं जवाबदेही बनाने के लिए पुलिस कमिश्नर सोमवार को पुलिस कमिश्नर कार्यालय में (पश्चिम) के 12 थानों की जनसुनवाई करेंगे। पुलिस कमिश्नर अशोक राठौड़ ने बताया कि पुलिस कमिश्नर कार्यालय में सोमवार सुबह 11 बजे से बासनी, सरदारपुरा, शास्त्रीनगर, चौपासनी हाउसिंग बोर्ड, प्रतापनगर, राजीव गांधी नगर, सूरसागर, बोरानाडा, झंवर, कुड़ी भगतासनी, लूणी महिला (पश्चिम) थानों से संबंधित मामलों की जनसुनवाई करेंगे। इस दौरान डीसीपी (पश्चिम) समीर सिंह, एसीपी (पश्चिम, प्रतापनगर, बोरानाडा, एससी एसटी प्रकोष्ठ) सभी थानाधिकारी अपने थानों से संबंधित सभी प्रकरणों की पत्रावलियों के साथ उपस्थित होंगे। जनसुनवाई के दौरान फरियादी संबंधित थानाधिकारी अधिकारियों की आमने-सामने सुनवाई की जाएगी।
hin_Deva hin_Deva